Latrodectus

Latrodectus eller sorte enker er en slekt med giftige edderkopper, som systematisk er plassert i gruppen kamfotedderkopper (Theridiidae).
Latrodectus er trolig de mest kjente av alle potensielt farlige edderkopper, med en meget kraftig gift. Det er imidlertid liten sjanse for at et bitt skal være dødelig for et menneske. Slekten er utbredt i varme områder over hele jorden. De antatt farligste artene er den amerikanske Latrodectus mactans, som også har blitt spredt med mennesker til middelhavsområdet, og den australske redback (Latrodectus hasselti). Den søreuropeiske arten Latrodectus tredecimguttatus er også regnet som potensielt farlig, men ikke like giftig som Latrodectus mactans.
Sorte enker er stort sett ganske sky og lite aggressive, bortsett fra når hunnene vokter over sine egg. De fleste bitt skjer ved at edderkoppene kommer i klemme under klær og biter i selvforsvar, noe som kan skje dersom edderkoppen har krøpet inn i et klesplagg man tar på seg. I Nord-Amerika gikk frekvensen av bitt kraftig ned, etter at man gikk bort fra utedoer, der disse edderkoppene gjerne liker seg.
Bitt fra sorte enker bør behandles av lege, men det er sjelden at de medfører varig skade. Det er i dag utviklet motgift mot bittet, slik at det er meget sjelden at et bitt får dødelig utgang om det kommer under behandling.


== Artsliste ==
Latrodectus Walckenaer, 1805

Latrodectus antheratus (Badcock, 1932) — Paraguay, Argentina
Latrodectus apicalis Butler, 1877 — Galápagosøyene
Latrodectus bishopi Kaston, 1938 — USA
Latrodectus cinctus Blackwall, 1865 — Kapp Verdeøyene, Afrika, Kuwait
Latrodectus corallinus Abalos, 1980 — Argentina
Latrodectus curacaviensis (Müller, 1776) — Karibien, Sør-Amerika
Latrodectus dahli Levi, 1959 — Midtøsten til Sentral-Asia
Latrodectus diaguita Carcavallo, 1960 — Argentina
Latrodectus elegans Thorell, 1898 — Kina, Burma, Japan
Latrodectus erythromelas Schmidt & Klaas, 1991 — Sri Lanka
Latrodectus geometricus C. L. Koch, 1841 — Kosmopolittisk
Latrodectus hasselti Thorell, 1870 — Sørøst-Asia til Australia, New Zealand
Latrodectus hesperus Chamberlin & Ivie, 1935 — Nord-Amerika, Israel
Latrodectus hystrix Simon, 1890 — Yemen, Socotra
Latrodectus indistinctus O. P.-Cambridge, 1904 — Namibia, Sør-Afrika
Latrodectus karrooensis Smithers, 1944 — Sør-Afrika
Latrodectus katipo Powell, 1871 — New Zealand
Latrodectus lilianae Melic, 2000 — Spania
Latrodectus mactans (Fabricius, 1775) — Nord-Amerika (introdusert flere steder)
Latrodectus menavodi Vinson, 1863 — Madagaskar, Komorene
Latrodectus mirabilis (Holmberg, 1876) — Argentina
Latrodectus obscurior Dahl, 1902 — Kapp Verdeøyene, Madagaskar
Latrodectus pallidus O. P.-Cambridge, 1872 — Kapp Verdeøyene, Libya til Russland, Iran
Latrodectus quartus Abalos, 1980 — Argentina
Latrodectus renivulvatus Dahl, 1902 — Afrika, Saudi-Arabia, Yemen
Latrodectus revivensis Shulov, 1948 — Israel
Latrodectus rhodesiensis Mackay, 1972 — Sør-Afrika
Latrodectus tredecimguttatus (Rossi, 1790) — Middelhavet til Kina
Latrodectus variegatus Nicolet, 1849 — Chile, Argentina
Latrodectus variolus Walckenaer, 1837


== Eksterne lenker ==
(en) Latrodectus i Encyclopedia of Life 
(en) Latrodectus i Global Biodiversity Information Facility 
(no) Latrodectus hos Artsdatabanken 
(sv) Latrodectus hos Dyntaxa 
(en) Latrodectus hos Fauna Europaea 
(en) Latrodectus hos ITIS 
(en) Latrodectus hos NCBI 
(en) Kategori:Latrodectus – bilder, video eller lyd på Wikimedia Commons 
(en) Latrodectus – galleri av bilder, video eller lyd på Wikimedia Commons 
Latrodectus – detaljert informasjon på Wikispecies